(วัยลน คนอันตราย)
(13 เดือน)
กลิ่นหอมจังเลย
ก็นี่วันเกิดคุณนี่นา
ทำมื้อเช้าแบบอังกฤษ ให้คุณกินปีละครั้งไม่ลำบากหรอก
สุขสันต์วันเกิดนะตาแก่
ผัวฉันเป็นตาแก่ซะแล้ว
- ส่วนคุณก็เด็กลงสินะ - ก็ใช่น่ะสิ เสียมารยาทจริงๆ
ฉันใช้ยาสูตรพิเศษ
เอ๋ นั่นอะไร ไส้กรอกเลือดเหรอ
- ส่งตรงจากร้านขายเนื้อ - ไม่ดีต่อสุขภาพอย่างแรง
ฉันรู้ แต่ก็เป็นของโปรดคุณอยู่ดี
แต่ผมชอบคุณมากกว่านะ
ก็แค่ตอนที่ฉันทำของทอดให้กิน
ไม่ คริสต์มาสก็ด้วย ตอนที่คุณใส่กางเกงในสุดเซ็กซี่นั่นไง
นี่
เลิกพูดถึงกางเกงในฉันเลยนะ เดี๋ยวคุณก็มีอารมณ์หรอก
ใช้คำว่า "เดี๋ยว" ไม่ได้แล้วล่ะ
- ไว้ทีหลังไหม - ไม่เอาน่า ห้านาทีก็เสร็จ
คุณไม่เคยเสร็จในห้านาที
- ห้านาที - ลูกจะตื่นก็หลังเที่ยงโน่น
วันนี้พ่อเธออายุ 50 เธอไม่นอนจนเที่ยงหรอก
ไว้ก่อนเถอะ นะ ทำตัวดีๆ ไปเปิดการ์ดดีกว่า การ์ดอวยพรน่ะ
ขัดอารมณ์จริงๆ
ไข่ล่ะ จะเอาไข่คนหรือไข่ลวก
- ไข่ดาว - คุณอยู่ไม่ยืนแน่
แต่ก็ตายแบบมีความสุข
ของพ่อกับจีน
จีนเป็นคนเขียน
ห้าปอนด์
เดี๋ยวนี้ห้าปอนด์ซื้อเบียร์สักไพนต์ยังไม่ได้เลย
ใช่
วาดสวยจังเลย
เขาวาดคุณซะดูหล่อเชียว
- สวยใช่ไหมล่ะ - อืม
วาดสุดฝีมือเลยนะ
- เชี่ย พ่อคะ เห็นรถตู้หรือยังคะ - หา
- รถตู้ข้างนอกน่ะ พ่อเห็นรถตู้หรือยัง - ยัง
หนู…
เชี่ยแม่ง…
(วิตถาร)
- พ่อคะ หนู… - เชี่ย
หนูขอโทษ
- หนูไม่รู้ว่า… - ลูกไม่ได้ผิดเลย
- ไอ้พวกสันดานหมานั่น - นี่ อย่าพูดไม่เพราะ
ขอโทษค่ะ
- คุณเห็นอะไรไหม ไอลีน - ไม่เห็นเลย เอ็ดดี้
- ไม่เห็นอะไรเลยงั้นเหรอ - ขอโทษที ไม่ได้ยินเสียงอะไรเลยเช้านี้
- โอเค ไปโทรหาตำรวจ - อีกแล้วเหรอ
ก็เขาบอกไว้นี่ ถ้ามีอะไรเกิดขึ้นให้โทรหาเขา
โอเค
- ขอโทษนะพ่อ - มานี่เถอะ ลูกไม่ผิดสักหน่อย
ไม่เป็นไร
สุขสันต์วันเกิดค่ะ
ออกมามุงกันแล้วสินะ
เห็นอะไรบ้างหรือเปล่า
- ไม่เหรอ - ไม่เห็น
- ไม่มีสักคนที่เห็นอะไรเลยเหรอ - ไม่เห็นค่ะ โทษที
อืม ใช้น้ำกับสบู่ก็น่าจะล้างออกอยู่
ไม่อยากเชื่อเลยว่าคุณจะไม่เห็นอะไร
- เอ็ดดี้ คุณเห็นรถตู้ครั้งสุดท้ายเมื่อไหร่ - ตอนขับมาจอดเมื่อคืน
ตอนนั้นกี่โมง
ผมไม่รู้ น่าจะประมาณสองทุ่ม
- สองทุ่มเหรอ - ประมาณสองทุ่ม
สองทุ่มจนถึงตอนนี้ค่ะ
"วิตถาร"
แป๊บนะ
วิ-ต-ถ-า-ร
ค่ะ เรื่องนั้นฉันรู้
ไม่รู้สิคะ ฉันต้องตัดสินด้วยเหรอ
พวกนั้นอาจหมายถึงเจมี่วิตถารก็ได้ หรืออาจจะหมายถึงเอ็ดดี้ก็ได้
ให้เราถ่ายรูปไว้ไหม
คุณไม่ต้องมาหรอก สามีฉันจะล้างมันออก แต่จะให้ถ่ายรูปไว้ไหม
ขอโทษด้วยค่ะ ฉันไม่รอแล้ว เดี๋ยวฉันจะถ่ายไว้สามรูปนะคะ
แล้วฉันจะให้ลูกสาวส่งอีเมลไปให้คุณ โอเคนะ ขอบคุณค่ะ
ถ่ายไว้สามรูปแล้วส่งเมลไปให้แซม
อีเมลเขาอยู่ในรายชื่อผู้ติดต่อ
ไอ้พวกงี่เง่าเอ๊ย
นี่
- ใจเย็นๆ เถอะ - แต่นี่วันเกิดคุณ
ใช่ แต่พวกมันไม่รู้ จริงไหม ใจเย็นๆ เถอะ
คิดถึงใจลิซ่าหน่อย
ขอบคุณที่บอกนะว่าฉันควรทำอะไร
ผมไม่ได้บอกว่าคุณควรทำอะไร
แค่บอกคุณว่าคิดถึงใจเธอหน่อย
เอ็ดดี้ ฉันทนไม่ไหวแล้ว
ขอล่ะ อย่าชวนทะเลาะ ไม่ต้องพูดอะไรแล้ว
- แล้วฉันพูดอะไรล่ะ - คุณรู้แก่ใจว่าจะพูดอะไร
เรื่องนั้นไม่มีวัน เราจะไม่คุยเรื่องนั้นกันอีก ไม่เอาแล้ว
โอเคไหม
เราเคยคุยกันไปแล้ว
อีกสี่สัปดาห์เขาต้องขึ้นศาล และเราก็จะโดนชาวบ้านมอง
เราไม่โดนหรอก
พวกนั้นจะเอาฉากใหญ่ๆ มาบังเขา มาปิดบังตัวตนเขาเอาไว้
และพวกเขาก็ทำได้ดีมากเลยเนอะ
พวกนั้นจะปกป้องเขา เราคุยเรื่องนี้กับพวกทนายแล้ว
สถานการณ์มันไม่ดีขึ้นหรอก
- แม่ฉันบอกว่าหางานให้คุณทำได้ - ผมไม่ต้องให้แม่คุณมาหางานให้
ผมจะอยากให้แม่คุณหางานให้ไปทำไม
ผมมีงานทำที่นี่ มีลูกน้องที่ต้องพึ่งพาผมอยู่
ฉันรู้ แต่…
ที่รัก ลูกเราเรียนม.ปลายแล้วนะ
จะให้เธอลาออกจากโรงเรียนหรือไง
คุณอยากทำลายชีวิตเธอไปอีกคนงั้นเหรอ
แล้วคุณคิดว่าถ้าย้ายกลับไปลิเวอร์พูล อะไรๆ มันจะดีขึ้นเหรอ
เชื่อผมเถอะ มันจะแย่กว่านี้สิบเท่า คุณเองก็รู้ดี
คุณรู้ดี ที่รัก คุณรู้ว่ามันจะแย่กว่านี้
เราไม่ได้ทำอะไรผิด จริงไหม
เราได้ทำอะไรผิดหรือเปล่า เปล่าเลย
ฉะนั้นเราจะไม่ย้ายไปไหน เราไม่ย้าย แมนด์ เรื่องจบแค่นี้
- เชี่ย - ไม่เป็นไร
เดี๋ยวผมเช็ดเอง ผม… ผมขอโทษ
ขอโทษด้วย เดี๋ยวผมมาเช็ด
- พ่อคะ - อ้าว ไปนั่งทำอะไรตรงนั้น
ลูกไม่ควรแอบฟังนะ
ไม่ต้องห่วง พ่อจะลบมันออก
ได้ส่งเมลหรือยังจ๊ะ
ค่ะ
- นี่มือถือแม่ - ขอบใจจ้ะ
ส่งข้อความหาใครเหรอ
บิลลี่ค่ะ
เหรอ แล้วเป็นไงบ้างจ๊ะ
ไม่ใช่เรื่องของแม่สักหน่อย
พ่อโอเคไหมคะ
พ่อเขาโอเค
แม่กำลังให้เขาได้อยู่คนเดียว อย่างที่แม่ควรจะทำ
พ่อรักรถตู้คันนั้น
ไม่ได้รักหรอก มันก็แค่รถตู้
ไม่รู้สิคะ หนูไม่…
หนูไม่คิดว่าสบู่กับน้ำจะลบมันออกได้
แม่ไม่มีความรู้เรื่องสี ลูกมีเหรอ
- แม่โกรธอยู่สินะ - แม่เปล่า
แม่เปล่า
หนู… หนูไม่เข้าใจว่าพวกนั้นด่าใครวิตถาร
เขาแค่ 13 เอง ไอ้พวกโง่นั่นอาจไม่รู้ด้วยซ้ำ ว่าคำนั้นหมายถึงอะไร
แต่ต้องไม่ใช่พ่ออยู่แล้ว และหนูก็… เจมี่เขาไม่…
เขา…
แม่เข้าไปในห้องเขาเมื่อวันก่อน เข้าไปดูดฝุ่น
เหรอ
แม่ไม่รู้ว่าจะทำอะไรดีน่ะ
หนูทำใจเข้าไปไม่ได้
- ไม่เป็นไรนะ - ค่ะ
บิลลี่ดูแลลูกดีหรือเปล่า
แม่คะ บิลลี่ไม่ได้ดูแลหนู เลิกพูดแบบนั้นสักทีเถอะ
หนูดูแลตัวเองได้ค่ะ โอเคนะ หนูดูแลตัวเองได้
ไม่มีใคร…
ไม่มีใครเขียนคำว่า "วิตถาร" บนล็อกเกอร์หนูที่โรงเรียน ซึ่งนั่นก็ดี
- โอเค - แมนด์ ฟองน้ำอันใหญ่นั่นอยู่ไหน
ใต้อ่างล้างจาน
- ไม่อยู่ ไม่เห็นมี - มีสิ หาดีๆ
ก็หาอยู่นี่ไง
โอเค เดี๋ยวฉันลงไป แม่ไปช่วยพ่อเขาก่อนดีกว่า
เอาชาสักแก้วไหม
ไม่เป็นไรค่ะ
โอเค รักลูกนะ
รักแม่เหมือนกันนะ
- เจอหรือยัง - อืม
- อยากดื่มชาไหม - ไม่ล่ะ ไม่เป็นไร
- สบายดีนะ ไอลีน - ค่ะ เอ็ดดี้ ขอบคุณ
- เอาเก้าอี้มานั่งเลยไหม - ไม่เป็นไร
- จะได้นั่งส่องสบายๆ - ไม่เป็นไรค่ะ
- จิบชาไปด้วย - ไม่ล่ะ ไม่เป็นไร
คุณอยากได้เค้กวันเกิดสักชิ้นไปกินด้วยไหมล่ะ
ไม่เหรอ งั้นก็ไสหัวไปซะไป นังคนสอดรู้
ว่าไง ไอ้วิตถาร
เฮ่ย นี่!
- เฮ่ย! - ไง ไอ้วิตถาร
ที่รถตู้ฉันนั่นฝีมือแกเหรอ
ใช่หรือเปล่า
วิตถาร
ขอทางหน่อย ระวังนะ โทษที
- มันลบไม่ออก - ไม่ออกเหรอ
ไม่
- ลองใช้สารฟอกขาวไหม - ไม่ได้ผลหรอก
- โทษนะ - ไม่เป็นไร
- เราต้องไปร้านเวนไรท์สกัน - ตอนนี้เหรอ
- ใช่ ไปกันตอนนี้เลย - ทำไมล่ะ
เพราะผมต้องลบมันให้ออก แมนด์ ผม…
ผมขับรถตู้ไปทำงานในสภาพแบบนั้นได้ที่ไหนล่ะ
- มันไม่ได้อยู่แล้ว - ฉันรู้ แต่…
มาเถอะ ไปกันได้แล้ว แป๊บเดียวก็กลับ ไปกันเถอะ ลิซ่า!
- ลิซ่า ลงมาหน่อยลูก - มีอะไรคะ
ใส่เสื้อโค้ท เราจะไปร้านเวนไรท์ส
- หนูอยู่บ้านไม่ได้เหรอ - ไม่ จะอยู่บ้านไม่ได้
มีคนทำลายรถตู้ไปแล้วนะ
มันจะทำอะไรอีกก็ไม่รู้ พ่อไม่ให้ลูกอยู่บ้านคนเดียวหรอก
ทำไมหนูต้องไปเวนไรท์สด้วย
- เพราะพ่อขอให้ลูกไปไงเล่า! - เอ็ดดี้ อย่าโง่น่า ฉันทำมื้อเช้าอยู่
ขอล่ะสาวๆ! ขอร้อง ช่วยพ่อหน่อย
ช่วยผมหน่อยที่รัก ผมพยายามอยู่นะ
ก็ได้ งั้นเราจะไป
- ไปนะ - เราจะแก้ปัญหานี้
หือ
- ทำวันนี้ให้กลับมาดี - โอเค ใช่ๆ
- ค่ะ - ทำวันนี้ให้กลับมาดี
- ฉันไปปิดนี่ก่อน - นี่วันเกิดพ่อใช่ไหม หือ
เราจะทำวันนี้ให้กลับมาดี
งั้นที่ไปเวนไรท์สนี่ก็คือการฉลองวันเกิดสินะ
ใช่ สำหรับพ่อก็ใช่
สมัยเด็กพ่อโคตรยากจนเลย ลูกน่ะโชคดี
ขนาดของขวัญถูกๆ พ่อยังไม่เคยได้ ขึ้นรถเถอะ
- ล็อกประตูดีๆ นะที่รัก - ล็อกแล้ว
จับตาดูบ้านเราดีๆ ล่ะ ไอลีน
เดี๋ยวฉันดูให้จ้ะ
- เหรอ - อืม ฉันเฝ้าให้เอง
อย่าลืมส่งข้อความถึงทีมเฝ้าระวังชุมชนล่ะ
เอ็ดดี้
แค่พูดเฉยๆ น่า
- เธอเกาะรั้วเผือกเลย - ไปนะ
อีแก่ขี้เสือกเอ๊ย
เอาล่ะ มาทำวันนี้ให้กลับมาดีกันเถอะ
- อืม - คุณพูดไว้แบบนี้ใช่ไหมล่ะ
ลิส เปิดเพลงหน่อยลูก เลือกเพลงดีๆ ที่มีไลน์เบสแน่นๆ นะ
หมายถึงอะไรล่ะนั่น
เพลงดีๆ จะต้องมีไลน์เบสแน่นๆ
ลูกเข้าใจหรือเปล่า มันต้องกีตาร์เบสเพราะๆ
ไม่เอาเพลงก๊องแก๊งที่มีแต่เสียงนิ้งหน่อง หรือเพลงอิเล็กทรอนิกส์ห่วยๆ ของลูก
ขอไลน์เบสแน่นๆ แบบที่พ่อฟังแล้วเพลิน
พูดไปเรื่อยแล้วคุณ
แล้วก็นะ
เดี๋ยวพอกลับจากเวนไรท์ส เราจะไปเที่ยวกัน
- ไปเที่ยวเหรอ - ใช่ เราจะไปเที่ยว
ไปเที่ยวกันทั้งครอบครัว
แล้วเราจะไปทำอะไรกันทั้งครอบครัว
ไม่รู้สิ
- ปีนเขาหรืออะไรงี้มั้ง - ปีนเขาเหรอ
ใช่ แล้วเราก็จะไปสวนสัตว์
หนูไม่ไปสวนสัตว์แน่ หนูจะ 18 แล้ว
- ก็ได้ งั้นก็ไปเล่นสเกตน้ำแข็ง - คุณเนี่ยนะเล่นสเกตน้ำแข็ง
ผมเล่นสเกตน้ำแข็งมันผิดหรือไง
- ก็ได้ งั้นเราไปดูหนัง - ค่ะ อันนั้นโอเค
- ถ้าต้องเลือก หนูเลือกอันนั้น - เหรอ
- ค่ะ - ดูหนังเหรอ
- ค่ะ - โอเค ดี งั้นก็ไปดูหนังกัน
- แมนด์ อยากไปดูหนังไหม - อยากสิ
เหรอ งั้นลองหาในเน็ตดูหน่อย ว่าตอนนี้มีเรื่องอะไรฉาย
อะไรเข้าสิงคุณเนี่ย
ไม่มีอะไรเข้าสิงหรอก ที่รัก
ผมแค่
อยากจะแก้ปัญหา…
- แก้ปัญหาของวันนี้ - ปัญหาของวันนี้
และฉันก็กำลังช่วย
ขอบคุณนะ
แก้ปัญหาของวันนี้เหรอ
- นักบำบัดเขาพูดไว้แบบนี้น่ะ - แล้วแก้ปัญหาอะไร
ไม่มี
พ่อแค่คิดว่ามันน่าจะดีถ้าเราไปดูหนังกัน
อืม แต่เราต้องกินมื้อเช้าก่อน
อืม
แม่เขาทำมื้อเช้าแบบอังกฤษให้พ่อ มีไส้กรอกเลือดด้วยแหละ
ไส้กรอกเลือดเหรอ
แม่ซื้อมาให้พ่อเขา
- พ่ออายุไม่ยืนแน่ - แม่ก็บอกไปแล้ว
จะกินขนมปังทอดด้วย
ฉันซื้อขนมปังอร่อยๆ มาเตรียมไว้แล้ว
เป็นผู้หญิงที่ดีเหลือเกิน แม่ของลูกเนี่ย
ไม่รู้เลยมั้ง
- นี่ - โทษค่ะ
โอเค งั้นก็ตกลงตามนั้นนะ วันนี้กลับมาดีแล้วล่ะทุกคน
ถึงร้าน ซื้อของ
ตรงกลับบ้าน
ผมกับลิสจะลบตัวอักษรออก ส่วนคุณก็ไปทำมื้อเช้า
แล้วก็เปลี่ยนเสื้อผ้า ไปดูหนัง ซื้อป็อปคอร์นถังใหญ่ๆ
- อืม - ไปกินอาหารจีนได้ไหม
- ไปได้สิ - เยี่ยม!
ลูกอยากกินอะไร
อยากกินทั้งหมดนั่นแหละ
- ทั้งหมดเหรอ - ทั้งหมดเลย หนูหิวสุดๆ
โอเค
หนูไม่ได้ไปดูหนังเป็นชาติแล้ว
- อืม - ได้เพลงหรือยัง
หนูไม่รู้ หนูไม่รู้ว่าเพลงไหนมีไลน์เบส
พิมพ์ไปว่า…
พิมพ์ไปว่า "อา-ฮา"
แค่ "อา-ฮา"
"เทคออนมี"
- เพลงนั้นไม่มีไลน์เบสสักหน่อย - มีสิ!
- ไม่มีสักหน่อย - มี!
- พวกเขาไม่มีมือเบสด้วยซ้ำ - มีจ้า พอลไง
- ใครนะ - พอล
เขาเล่นเบส เล่นกลองก็ได้ เล่นได้หมด
- แน่ใจนะ - แน่ใจสิ ก็ฉันเคยเป็นแฟนคลับ
แม่เจ้า
- คุณเคยเป็นแฟนคลับนี่เนอะ - ใช่
แม่ของลูกมีโปสเตอร์ติดเต็มผนังเลย มีเข็มกลัด มีผ้าพันคอ
- ฉันรักเข็มกลัดพวกนั้น - แม่ไม่เห็นเคยบอกหนูเลย
รู้ไหม เมื่อหลายปีก่อน ตอนเราคบกันใหม่ๆ
ตอนนั้นแม่กับพ่อยังไม่ได้แต่งงานกัน มันเป็นครั้งแรกๆ ที่เราไปงานดิสโกโรงเรียน
แล้วคุณก็คิดจะทดสอบฉัน
- ไม่ใช่ทดสอบ - มันใช่
เชื่อเถอะ ผมไม่ได้ทดสอบ
พ่อของลูกน่ะเขาสวมวิกสีชมพูแจ๋น
ทุกคนฮาเขากันใหญ่ แต่พ่อของลูกเขาไม่สนใจ
ผมชอบวิกนั้น วิกนั้นมันเจ๋งจะตาย
แล้วในงานน่ะ ตอนนั้นยังไม่มีใครออกมาเต้น
แล้วเราอายุเท่าไร สัก 13 หรือเปล่า
- เราอยู่ชั้นปีที่สาม - เทียบกับของลูกก็คือม.สองล่ะ
แล้วดีเจก็คือครูบาร์นส์ ครูสอนภูมิศาสตร์ของเรา
- นายเหม่ง - ใช่ นายเหม่ง
เขาเข้าตาจนสุดๆ เพราะไม่มีใครเต้นสักคน
ทุกคนอายกันจนไม่กล้าเต้น
- แล้วตอนนั้นอา-ฮาเป็นที่หนึ่งในชาร์ตใช่ไหม - ใช่
แล้วพ่อของลูก… เรื่องนี้บ้ามาก
เขาออกไปเต้นคนเดียวกลางฟลอร์เต้นรำ
- ไม่ใช่แบบนั้นสักหน่อย - ใช่สิ
ไม่ๆ บาร์นซี่เป็นครูที่ดี แต่เป็นดีเจที่ห่วยแตก
ผมก็แค่ช่วยเขาเท่านั้น ผมออกไปช่วยเขา
แล้วทุกคนก็ยืนหัวเราะพ่อเขาจนตัวงอ
- พวกนั้นไม่ได้หัวเราะ - หัวเราะ
ไม่มีใครหัวเราะผมสักหน่อย พวกเขาชอบท่าเต้นสไตล์นอร์ทเทิร์นโซลของผม
- นอร์ทเทิร์นโซลเหรอ - ใช่
- เพลงนี้หรือเปล่า - พ่อเต้นเก่งมาก
- เก่งจริง - คุณก็รู้ดี
แต่จากนั้นนี่สิ
จู่ๆ เขาก็ไถลไปทั่วทั้งฟลอร์
แต่บอกเหตุผลลูกด้วยสิ บอกเธอว่าทำไม
- ทำไมน่ะเหรอ - ไม่ เหตุผลน่ะก็คือ
พ่อซื้อรองเท้าโบว์ลิงสีแดง-ขาวคู่นี้มา…
ไม่จริงน่า
พ่อซื้อมาจากร้านค้าการกุศล จะได้ใส่คู่กับวิก นึกออกนะ
แต่พ่อไม่รู้เลยว่ารองเท้าชนิดนี้มันไม่เกาะพื้น
- ก็มันเป็นรองเท้าโบว์ลิง - มันไม่เกาะพื้น
จากนั้น
พ่อเขาก็ไถลไป เท้าลื่น
ขาแยกออกจากกัน ก่อนจะล้มหน้าทิ่ม
โครมเลย
แล้วพอเขาลุกขึ้น
จมูกเขาฟาด
แล้วเขาก็มีเลือดอาบเต็มหน้า
ทุกคนน่ะขำกลิ้งไปเลย
แล้วเขาก็พูดว่า "ฉันเลือดออก!"
หลายปีเลยที่ทุกคนในโรงเรียน เอาประโยคนี้มาล้อคุณ
พวกเขาจะร้องว่า "ฉันเลือดออก!"
- รองเท้าซังกะบ๊วย - แต่มันก็ตลกดี เอ็ด
คุณตลก ผมก็ดีใจ ที่รัก
แม่รักวงนี้มาก จะให้ทำอะไรเพื่อพวกเขาก็ยอม
ดูแม่เขาสิ จะให้ทำอะไรเพื่อพวกนี้ก็ยอม
ถ้าแม่เขาสมหวังล่ะก็ ป่านนี้ลูกคงหน้าตาอีกแบบไปแล้ว
ลูกคงหน้าตาเหมือนพวกเขาสักคน…
มีโครงหน้าแบบคนนอร์เวย์ นึกออกใช่ไหม
อาจจะหน้าเหมือนอาลิง โฮลันอะไรเทือกนั้น
- ท่อนต่อไปนี่แหละที่คุณลื่น - คุณจำได้เหรอ
"ฉันเลือดออก!"
จากนั้นเราก็นั่งอยู่ด้วยกันจนจบงาน
ใส่รองเท้าแบบนั้น จะให้เต้นอีกได้ไง
แล้วคุณก็ไปส่งฉันที่บ้าน ฉันเดิน ส่วนคุณไถลไป
ตากับยายของลูกกำลังรอแม่อยู่
แล้วคุณตาก็บอกว่า "ไปมีเรื่องมาหรือไง"
ส่วนคุณตอบว่า "ประมาณนั้น" เข้มอย่างแรง "ประมาณนั้น"
- แล้วคุณก็จูบปากผม - พ่อ!
- พระเจ้าช่วย - คุณจูบ
พ่อ ไม่เอา หยุด
แม่เขาจูบ เป็นครั้งแรกที่จูบพ่อแบบแลกลิ้นด้วย
- พ่อ! - ผมไม่มีวันลืมหรอก
- สอดลิ้นเข้ามาอย่างลึก - พ่อ!
- คุณแลบลิ้นมาจนถึงคอผม - พ่อ!
คงใช่ล่ะมั้ง
แต่เรื่องจับมือ คุณเก่งจริงๆ
- เราจับมือกันที่ร้านดีไหม - เอาสิ
- ไม่เอา - ไม่ดีตรงไหน
- ไม่ - เราจะทำให้ลูกสาวขายหน้า
- ไม่ หนูก็แค่ไม่อยาก - หมายความว่าไง
ลูกควรดีใจนะที่เกิดมาจากความรักของพ่อแม่
พอเลยพ่อ
เป็นเด็กที่เกิดจากความรักและกลีบดอกไม้
ไม่!
ใช่ เป็นเด็กที่เกิดจากความรัก
มาเถอะ
- เด็กที่เกิดมาจากสายรุ้ง… - พ่อ!
จากดอกแดนดิไลออนและแดฟโฟดิล
ตามใจแล้วกัน
เด็กน้อยชะมัด ทั้งพ่อทั้งแม่เลย
เด็กน้อย
- แล้วนี่เราต้องซื้ออะไรกันแน่ - ถึงเวลาเบ่งบานแล้ว
ใช้ประโยชน์จาก…
ไม่รู้สิ อะไรใช้ลบสีได้ก็เอาอันนั้น
เดี๋ยวเจอกันตรงนี้นะ
แล้วจะให้เราทำอะไร
ผมไม่รู้ เอาเงินไปใช้เล่นล่ะมั้ง คุณถนัดเรื่องนั้นนี่นา
- ใช่เลย ดีจัง - เรื่องนั้นเราถนัด
มาเถอะลูก ไปใช้เงินเล่นกัน
ขอโทษนะ
ว่าไงครับ
มีคนเอาสีสเปรย์มาพ่นรถตู้ผม คุณรู้ไหมว่าต้องลบออกยังไง
อ้อ ครับ
เรื่องนั้นผมไม่รู้ก็จริง แต่เพื่อนร่วมงานผมน่าจะช่วยคุณได้
ควินต์
ไปไหนล่ะเนี่ย ควินต์
- ครับ เขารู้เรื่องพวกนั้นดีน่ะ - โอเค
- ว่าไง - เออ
เขาบอกว่ารถตู้เขาถูกพ่นสีสเปรย์ เขาอยากจะลบมันออก
ลองใช้น้ำกับสบู่หรือยัง
ลองแล้ว แต่ไม่ช่วยอะไรเลย
แล้วสายยางคุณฉีดแรงแค่ไหน
ฉันใช้ฟองน้ำน่ะ
โอเค คุณต้องใช้สายยางฉีด
จากนั้นก็ลงทินเนอร์หรือแอลกอฮอล์แรงๆ
ใช้วอดก้าก็ได้ แต่ไอโซโพรพานอลดีกว่า
แล้วเช็ดด้วยผ้าขนหนูฉนวนใยแก้ว เช็ดเป็นวงกลม
มันคืออะไรน่ะ
เรามีขายครับ
- ตามผมมา - ขอบคุณมาก
นั่นแหละ ใช้ผ้าขนหนูเช็ดเป็นวงกลม
แล้วก็ภาวนาไว้ คุณทำได้แค่นั้นแหละ
ภาวนาเหรอ ไอ้ผ้าขนหนูนั่นเช็ดไม่ออกหรือไง
มันน่าจะมีเศษๆ เหลืออยู่
ถ้าอยากให้ออกหมดจด คุณต้องพ่นสีใหม่
แล้วเขาพ่นอะไร
ลายเซ็นเหรอ
เด็กพวกนี้ เป็นความผิดพ่อแม่ทั้งนั้น
เธอพาฉันไปหยิบสีทาสีฟ้าหน่อยได้ไหม
เอ่อ ถ้าเป็นสี ก็อย่างที่ผมบอก คุณต้องเอาไปพ่นสีใหม่
ฉันจ่ายไม่ไหว พาฉันไปหยิบสีฟ้าก็พอ
หรือสีอะไรก็ได้ ไม่จำเป็นต้องตรงกันหรอก
- ฉันแค่อยากลบมันจากรถตู้ - จริงด้วย ผมเพิ่งนึกออกว่าคุณเป็นใคร
ผมเห็นรูปคุณในเฟซบุ๊ก
- พาฉันไปหยิบสีทาหน่อยได้ไหม - ครับ อยู่ทางนี้
- โทษที ผมไม่ได้ตั้งใจจะทำให้ขายหน้า - ไม่เป็นไร
ก็แค่…
ผมอยู่ฝ่ายคุณนะ รู้ไหม
อยู่ฝ่ายลูกชายคุณ แต่ไม่ต้องใส่ใจก็ได้
เขาไม่ได้ทำ ถูกไหม ผมหมายถึง…
ขนาดแผลถูกแทงน่ะ ตรงตำแหน่งที่บอกว่าถูกแทง
จุดที่แทงมันมีกระดูกอยู่
ถ้าคิดจะกุเรื่อง ก็เอาให้มันถูกหลักกายวิภาคหน่อยเถอะ
เข้าใจผมใช่ไหม
และ…
ผมเห็นรูปของเธอ
ผมเชียร์คุณอยู่…
- หยิบสีมาให้ฉันหน่อย - ขอโทษครับ
- ฉันแค่อยากได้สี - ได้เลย แค่…
ผมว่าคุณควรหาทนายดีๆ ให้เขา
ถ้าคุณเปิดระดมทุน คงมีหลายคนที่สนับสนุน
นี่สีครับ
ไง เป็นไงบ้างครับ มีอะไรให้ช่วยไหม
พ่อคะ
รู้ไหม
หนูว่าต้องมีคนมาที่นี่ เพื่อทำอะไรแปลกๆ ฆ่าเวลาแน่
เพราะทางด้านโน้นน่ะ มันมียางในหรือว่าอะไรสักอย่างอยู่
ไม่เห็นจะน่าสนใจตรงไหน แต่มีผู้ชายคนหนึ่งไปยืนตรงนั้น
แล้วเขาก็ยิ้มกับตัวเอง พิลึกเป็นบ้า
จริงๆ นะ หนูน่าจะถ่ายรูปไว้ เพราะมัน…
คนต่อไปครับ
- รับอะไรเพิ่มอีกไหมครับ - ไม่ล่ะ
- สนใจสมัครเป็นสมาชิกเพื่อรับส่วนลดไหม - ไม่เอาครับ
งั้นก็ไม่เป็นไรครับ ทั้งหมด 34.99 ปอนด์
- พ่อโอเคหรือเปล่า - ใบเสร็จไหม
ไม่เป็นไร อืม พ่อโอเค
พ่อแค่… พ่อแค่หิวนิดหน่อยน่ะ
โอเค
- ฉันได้ต้นไม้ล่ะ สวยดีเนอะ - สวยดี
รับนี่เหรอคะ โอเค
ฉันว่าหนุ่มที่แผนกยางล้อแอบเหล่ฉันด้วย
เราต้องบอกให้ยัยเจนมาที่นี่ซะแล้ว ที่นี่เหมาะต่อการเลือกหนุ่ม
มีอะไร
นั่นมันหรือเปล่า
- ใคร - มันตามผมมาเหรอ
ชักจะเกินไปแล้ว นี่เห็นฉันเป็นไอ้โง่หรือไงกัน
- เอ็ดดี้ - เชี่ย
- มานี่เลยไอ้เด็กเวร - เอ็ดดี้
มานี่ ลุกขึ้นมาสิวะ
- เอ็ดดี้ - แกใช่ไหมที่ทำรถตู้ฉัน
- หา - แกใช่ไหมที่ทำรถตู้ฉัน
- ก็แค่ขำๆ น่า - นั่นคือขำบ้านแกเหรอ หา!
มันขำนักเหรอ ไม่ต้องมายิ้มเลยไอ้หนู เพราะฉันจะตบหน้าแกเอาให้ฟันร่วง
อย่าลองดีเชียวนะโว้ย!
ฟังฉันนะ ไอ้สมองฝ่อ ลุกขึ้นมา
- ลุกขึ้น แล้วฟังฉัน - โอเค
- อย่าไปทำแบบนั้นกับใคร เข้าใจไหม - ครับ
แกไม่รู้ว่าฉันต้องเจออะไรบ้าง อย่ามาหัวเราะเยาะฉันนะโว้ย
อย่ามาหัวเราะฉัน
อย่ามาหัวเราะ
ไปซะ ไสหัวไป
อยู่ให้ห่างๆ ครอบครัวฉันเลย
- มาเร็ว รีบไปเหอะ - รอเดี๋ยว
เอาจักรยานของแกกลับไปด้วย
- มาเร็ว - รอแป๊บ
คุณทำอะไรเนี่ย
เอ็ดดี้
เอ็ดดี้ ขอล่ะ
- เอ็ดดี้ ขอล่ะ ขึ้นรถเถอะนะ - กลับบ้านกันเถอะค่ะ
เอาต้นไม้มา เอาต้นไม้มาให้ผม ที่รัก
เอาต้นไม้มา เอากระเป๋ามาด้วย
เอามาสิ เร็วเข้า เอากระเป๋ามา
มาเถอะสาวๆ ไปขึ้นอีกฝั่งนะ
- คุณจะล้างหรือเปล่า - ว่าไงนะ
คุณจะล้างนั่นไหม
- ไม่ - มันเลอะหมดแล้ว
- เดี๋ยวฉันจ่ายให้ - คุณต้องล้างมันซะ
- อย่าฝันไปเลย - เอ็ดดี้ ขึ้นรถเถอะ
- กล้องถ่ายคุณอยู่… - หุบปากซะ ไอ้เวรเอ๊ย!
- หุบปากแล้วเข้าร้านซะไป! - กล้องถ่ายคุณอยู่นะ
- ทั้งแกทั้งเพื่อนหน้าโง่ของแกนั่นแหละ! - ขึ้นรถเถอะ
พ่อคะ จะให้หนูรับไหม
รับเลย
- นี่คือสายจาก… - เจมี่ มิลเลอร์
ที่ศูนย์ฝึกหัดเยาวชนสแตนด์ลิง
นี่คือสายจากบุคคลที่ถูกคุมขัง อยู่ในอังกฤษหรือเวลส์
ทุกสายจะถูกบันทึกไว้
และอาจมีเจ้าหน้าที่เรือนจำรับฟัง
หากไม่ประสงค์จะรับสายนี้ กรุณาวางสาย
พ่อครับ
สวัสดีลูกพ่อ
ผมโทรมาบอกสุขสันต์วันเกิดน่ะ
ขอบใจมากนะ
ขอบใจที่โทรมา
ได้การ์ดผมไหม
ได้สิ
ลูกวาดเองเหรอ
ใช่ครับ
ก็ว่าแล้ว
พ่อบอกกับแม่ด้วยว่ามันสวยโดนใจสุดๆ
พ่อลืมไปสนิทเลยว่าลูกเคยชอบวาดภาพ
ใช่ ผมถึงได้เริ่มวาดอีกครั้งไง
ทุกอย่างเรียบร้อยดีไหม
อะไรๆ ราบรื่นดีแล้วสินะ
ครับ ก็โอเค
ผมเข้ากับบรรณารักษ์ได้ดี แต่…
เด็กคนอื่นยังหาเรื่องผมอยู่ แต่ไม่ใช่เรื่องใหญ่หรอก
รู้ใช่ไหมว่าลูกต้องทำยังไง
ครับ ผมมีคนให้คุยด้วย
ดีแล้ว
แล้ววันนี้พ่อจะทำอะไร
เดี๋ยวพ่อจะกินมื้อเช้า
- ยังไม่ได้กินเหรอ - ยัง
ยังไม่ได้กิน เรายุ่งๆ น่ะ
เราว่าเดี๋ยวจะไปดูหนังกันด้วย
แล้วลิสก็อยากไปกินอาหารจีน
กุ้งกังเปาสินะ
ลูกก็รู้เมนูประจำของเรา
ได้ของขวัญดีๆ บ้างหรือยัง
ยังเลย เรายังไม่ได้เปิดของขวัญ เจย์
- พ่อครับ - หือ
ผม…
ผมรู้ว่าวันนี้มันไม่เหมาะ
แต่ผมตัดสินใจแล้ว และ…
เกิดอะไรขึ้นไอ้หนู
บอกพ่อมา ไม่ต้องสนวันเกิดพ่อ เกิดอะไรขึ้น
ก็…
ใกล้จะถึงวันแล้ว
ผมลองใคร่ครวญดู และ…
ผมจะเปลี่ยนคำให้การครับ
ฮัลโหล
พ่อครับ ผม…
ผมขอโทษ แต่ผมจะรับสารภาพ
ไงลูกรัก แม่กับลิสก็อยู่ด้วยจ้ะ
ไงเจย์
เอ๋
อาหารรสชาติดีขึ้นหรือยังจ๊ะ
ครับ ก็โอเค
ผมนึกว่ามีแค่ผมกับพ่อซะอีก
แม่เขียนไปบอกพวกเขาแล้วว่าลูกแพ้อะไรบ้าง
เรื่องนั้นไม่ต้องห่วงครับ
แล้วนายยังเข้ายิมตลอดเลยหรือเปล่า
แค่ตอนที่เขาอนุญาตน่ะ
นี่นายจะกลายเป็นนักเพาะกายแล้วเหรอ
ไม่หรอก
ผมว่าผมวางสายก่อนดีกว่า มีคนอื่นเขารออยู่
ได้เลยลูกแม่
ไว้คุยกันสุดสัปดาห์เวลาเดิมนะ
ดีเลยจ้ะ
- พ่อครับ - หือ
ผม…
ผมขอโทษนะครับ
สุขสันต์วันเกิดครับ
ขอบ…
ลงทางฝั่งนี้นะ
อย่าให้โดนสี
เขาจะไม่เป็นไรใช่ไหมคะ
เขาไม่เป็นไรหรอก ไปเถอะ
ลงรถ
เกิดอะไรขึ้นน่ะ
ฝีมือพวกเด็กๆ สิท่า
ไสหัวไป ไอลีน
หมอนั่นซ่อมหน้าต่างไม่เรียบร้อย
มันยังมีช่องอยู่ เมื่อคืนรู้สึกไหมว่ามีลมเข้ามา
- นั่นเสื้อที่ฉันซื้อให้เหรอ - ผมน่าจะลงมือเอง
ใช่
- ใช่ - ใส่แล้วดูดีนะเนี่ย
คุณดูไม่แย่สำหรับคนวัย 50
เราอย่าไปดูหนังเลย
จะเปลี่ยนใจได้ไง ผมเปลี่ยนชุดแล้วนะ
ไม่เป็นไรหรอก อย่าไปเลย
ไม่เอาน่า ไปกันเถอะ
ไม่เป็นไร
- แน่ใจเหรอ - อืม
ขอบคุณนะ
ฉันว่าน้ำเสียงเขาฟังดูดีขึ้นจากสัปดาห์ก่อน
ว่าไหม
บางทีที่ตัดสินใจแบบนั้น อาจทำให้อะไรดีขึ้นนิดหน่อย
- จำที่เจนนี่พูดได้ไหม - อืม
ผมจำได้ และผมเปล่า
ผมไม่ได้ซ่อนความรู้สึกจากคุณ จริงๆ นะ ผมเปล่า
- งั้นทำไมทำตัวแบบนี้ - ทำตัวแบบไหน
คุณเข้าห้องสอบปากคำกับเขา
ฉันไม่เคยเห็นเทปนั่นเลยด้วยซ้ำ
ขอร้องล่ะ อย่าทำแบบนี้อีกเลย
คุณพูดประโยคนั้นจนติดปากแล้ว
"อย่าทำแบบนี้เลย อย่าทำแบบนั้นอีก"
หมายถึงเรื่องที่ผมเข้าไปในห้อง ส่วนคุณไม่ได้เข้า ไม่พูดถึงแล้วจะได้ไหม
- ฉันไม่ได้หมายความอย่างนั้น - งั้นหมายความยังไงล่ะ
คุณได้เห็นเทป ส่วนฉันไม่
คุณไม่ใช่คนแบบนี้
ที่ไปข่มขู่เด็กๆ ทำรถตู้ตัวเองเละเทะ
ฉันรู้ว่าคุณโกรธ
แต่การที่เขารับสารภาพมันน่าจะดีที่สุดแล้ว
และถ้าไม่หลอกตัวเอง คุณก็คงคิดเหมือนกัน
ผมเห็นมันกับตา
ผมไม่อยากจะเชื่อเลย
แล้วจากนั้น พอผมเห็นมัน…
เอ็ดดี้ ฉันรู้จักคุณตั้งแต่คุณเคราเพิ่งขึ้น
เราจะผ่านเรื่องนี้ไปได้
แล้วถ้าไม่ได้ล่ะ
เจนนี่บอกว่าเวลาเรารู้สึกเจ็บ…
เจนนี่จะพูดอะไรก็ช่างแม่ง
เธอจะพูดอะไรก็ช่าง เธอไม่ได้อยู่ที่นี่ตอนนี้
เขาไม่เคยออกมาจากห้องเลย
พอกลับถึงบ้าน ปิดประตู เขาก็จะตรงขึ้นบันไดไปเล่นคอมพิวเตอร์
ตีหนึ่งแล้ว ในห้องเขาก็ยังไม่ปิดไฟ
แล้วฉันก็จะเคาะประตูบอกว่า
"เจมี่ นอนได้แล้ว พรุ่งนี้ต้องไปโรงเรียนนะ"
แล้วไฟก็จะดับ แต่เขาไม่เคยตอบอะไรฉัน
เรื่องนั้นเราทำอะไรไม่ได้
เด็กสมัยนี้ก็เป็นแบบนี้ทุกคน จริงไหม
เราไม่รู้ว่าพวกเขาดูอะไรอยู่ในห้อง
เขาอาจดูหนังโป๊หรืออะไรก็ได้ นึกออกใช่ไหม
อย่างไอ้คนในคลิปที่เด้งขึ้นมาในมือถือผมน่ะ
มันเอาแต่พูดว่าผู้ชายต้องทำตัวยังไงกับผู้หญิง มีแต่เรื่องเหลวไหลทั้งเพ
ทั้งที่ผมแค่จะหาข้อมูลออกกำลังกายเฉยๆ
คุณจับตาดูพวกเขาตลอดเวลาไม่ได้ เราทำไม่ได้
เขาเป็นคนอารมณ์ร้าย แต่คุณเองก็เหมือนกัน
อย่าพูดแบบนั้นนะ
เขาไม่ได้รับไปจากผม
- เขารับไปจากผมหรือไง - เปล่า
แต่บางครั้งฉันก็คิดว่าเราน่าจะหยุดมันได้
ดูออก แล้วก็ห้ามให้ทัน
เราจะคิดแบบนั้นไม่ได้
จำได้ไหม เธอบอกเราแบบนั้น
เราไม่ผิด
จะโทษตัวเองไม่ได้
แต่เราเลี้ยงเขามา
จริงไหม
ตอนผมอายุเท่าเขา พ่อผมแม่งเคยตีผม
บางครั้งก็เอาเข็มขัดฟาด ฟาดโคตรแรง
พ่อฟาดผม
ผมก็เลยสัญญากับตัวเอง…
ผมบอกว่า "ถ้าเกิดผมมีลูก ผมจะไม่ทำแบบนั้น"
ผมจะไม่ทำแบบนั้นกับลูกๆ
และผมไม่เคยทำ จริงไหม
ผมแค่อยากเป็นพ่อที่ดีกว่า
แต่ผมเป็นหรือเปล่า
ผมดีกว่าไหม
คุณพยายามจะเป็น
เราพยายามกันทั้งคู่
ใช่ ผมพยายามจะเป็น
ผมเคยพาเขาไปเตะฟุตบอล เพราะคิดว่าจะทำให้เขาแข็งแรงขึ้น
แต่เขาเล่นห่วยแตก
เขาเลยเป็นนายประตูตลอดศก
ส่วนผมก็ยืนอยู่ข้างสนาม
ขณะที่พ่อคนอื่นๆ หัวเราะเยาะเขา
ผมรู้สึกได้ว่าเขามองมาที่ผม
แต่ผมทนมองเขาไม่ได้ แมนด์
ผมไม่กล้ามองดูลูกชายตัวเอง
เขาเทิดทูนคุณ
จากนั้นผมก็พาเขาไปชกมวย
ผมคิดว่าอะไรๆ จะดีขึ้น
แต่เขาก็ชกได้แค่สิบนาที
ฉันรู้
- เขามักจะนั่งวาดรูปอยู่ข้างล่าง จำได้ไหม - อืม
จำได้ใช่ไหมว่าเขาจะนั่งที่โต๊ะ ที่โต๊ะครัว แล้วก็วาดรูป
- และเขาก็วาดสวยเลย - ใช่ เขาชอบวาดรูป
เขาวาดเก่ง เขาชอบมัน เขานั่งวาดได้เป็นชั่วโมงๆ ด้วยซ้ำ
แต่จากนั้นเขาก็เลิก
เขาอยากได้คอมพิวเตอร์ เราซื้อคอมพิวเตอร์ให้เขา
ซื้อโต๊ะให้เขา ซื้อทุกอย่าง ทั้งคีย์บอร์ด หูฟัง ของพวกนั้น
และผมก็เคยเล่นเกมฟุตบอลกับเขา จำได้ไหมว่าผมเคยเล่นเกมนั้นกับเขา
อืม
แล้วจากนั้นลูกค้าผมก็มากขึ้น
ผมต้องออกจากบ้านหกโมงเช้า กว่าจะกลับก็สองทุ่ม
ฉันกลับบ้านก่อนคุณก็ใช่จะทำได้ดีกว่าคุณ
คุณเป็นแม่ที่ดี
ตอนนี้ก็ยังเป็นแม่ที่ดี
อาจเป็นผมเองที่ละเลยเขาไป
แต่เขาก็อยู่ในห้องตัวเอง จริงไหม
- เราคิดว่าเขาจะปลอดภัย - ใช่
เราคิดกันว่าเขาจะปลอดภัย
อยู่ในห้อง เขาจะก่อเรื่องอะไรได้
ผมคิดว่าเราทำถูกแล้ว
ฉันเป็นแม่ที่ดี
- ใช่ - ฉันเป็นแม่ที่ดี
ส่วนคุณก็เป็นพ่อที่ดี ดีมากๆ
แต่เราหล่อหลอมเขามา
ถ้าพ่อผมหล่อหลอมผมมา…
แล้วผมเลี้ยงเขามายังไง
มานี่เถอะ
เราไม่รู้ว่าเขาจะทำอะไร
เพราะงั้นเขาถึงอยากให้คุณเข้าไปในนั้นด้วย เขารู้ว่าคุณจะไม่เชื่อมัน
เขาคิดว่าคุณจะปกป้องเขา
ผมควรปกป้องเขาเหรอ
คุณทำไม่ได้
- ผมปกป้องเขาได้ไหม - ไม่
เราควรทำมากกว่านี้ไหม หรือว่า…
ฉันว่าคงจะดีกว่า
ถ้าเรายอมรับว่าเราควรทำให้มากกว่านี้
ฉันว่าเราคิดแบบนั้นได้
ผมยังจำภาพเขาตอนเป็นเด็กได้
เด็กทึ่มๆ
โหนราวโหนไปมา
วาดรูปสัตว์ประหลาดอยู่ข้างล่าง
กินไอซ์ช็อกโกแลต
และเขาก็กินมูมมามจนเลอะไปทั้งหน้า
มันเลอะทั่วหน้าเขาเลย
ใบหน้าเล็กๆ ของเขา
มันเหมือนเพิ่งเมื่อวานนี้เอง
ใช่
ใช่เลย
เขาเอาแต่พูดซ้ำแล้วซ้ำอีก
เขาเอาแต่พูดว่า "ผมไม่ได้ทำ"
"พ่อครับ ผมไม่ได้ทำ"
และผมเชื่อเขา
แต่แล้วผมก็เห็นเทป
ได้ไงกัน
ผมอยากให้เป็นคุณที่อยู่ในนั้น
อยากให้เขาเลือกคุณ คุณน่าจะทำได้ดีกว่าผม
- ไม่ - ต้องดีกว่าแน่
ไม่
คุณน่าจะทำได้ดีกว่าผม
พ่อกับแม่โอเคไหม
- อืม ลูกโอเคไหม - ค่ะ
ชุดใหม่เหรอ
น่ารักดีนะ
- นั่นสิ - ไม่ใช่ชุดใหม่หรอก น่าจะเป็นเพราะ…
น่าจะเป็นเพราะหนูจับคู่มันใหม่น่ะ คือ…
นั่นแหละ หัวใจมันอยู่ที่การผสมผสาน
หนูพูดอยู่ตลอด การผสมผสานคือทุกอย่าง
หนูแค่…
หนูแค่คิดว่า "ฉันจะได้แต่งสวยตอนไหนอีกล่ะ"
ก็นี่มันวันเกิดพ่อนี่นา
นั่นเสื้อที่แม่ซื้อให้เหรอคะ
ใช่
สวยนะ
- แม่เองก็แต่งตัวสวยๆ ด้วยดีกว่า - ไม่ต้อง
คุณดูสวยอยู่แล้ว
ลิซ่า พ่อขอโทษนะ
- ทั้งเรื่องเด็กพวกนั้น เรื่องรถตู้ - พ่อคะ รถตู้…
ไม่เป็นไรหรอก รถตู้มันเละกว่าเดิมก็จริง
แต่เราก็มองไม่เห็นคำนั้นแล้ว
พ่อจะเอารถไปพ่นสีใหม่
ฝีมือเด็กพวกนั้นเหรอคะ
อืม รู้จักพวกเขาเหรอ
ค่ะ พวกนั้น…
- เอาจริงนะ พวกนั้นมันชาติหมา - พูดจาดีๆ หน่อย
โทษค่ะ
- ถ้าเกิดพวกนั้นสร้างปัญหาให้ลูก… - พ่อคะ
ทุกคนสร้างปัญหาให้หนูทั้งนั้นแหละ
ก็หนูเป็นพี่เจมี่
แต่เราจะอยู่ที่นี่
เราจะไม่ย้ายไปไหน จะย้ายไม่ได้
- เราไปได้นะ - ไม่ค่ะ แม่
แม่คะ ถ้าเราย้ายบ้าน มันจะดีขึ้นแค่แป๊บเดียว
แต่จากนั้นก็จะมีคนรู้อะไรบางอย่าง
แล้วไอ้บางอย่างที่ว่าก็จะกลายเป็นทุกสิ่งทุกอย่าง
แล้วมันจะยิ่งแย่กว่าเดิม
นั่นแหละ…
เพราะเจมี่
เจมี่คือครอบครัวเรา
จริงไหม
เราคุยกันว่าจะไม่ไปดูหนังแล้วล่ะ
ค่ะ เรื่องนั้น…
ดีแล้วล่ะ เรา…
- เราเช่าหนังมาดูได้ - จ้ะ
- ความคิดเข้าท่านะ - ค่ะ แล้วก็หาป็อปคอร์นมา
- เรามีป็อปคอร์นอยู่ - ค่ะ
- สั่งอาหารมากิน - ค่ะ
- อืม - ดีเลย
สั่งข้าวเกรียบกุ้งให้ทุกคน
เราลงไปกินมื้อเช้ากันไหม
- เริ่มที่มื้อเช้ากันเถอะ - อืม
มาเถอะ
ช้ากว่านี้ ไส้กรอกเลือดคงจะกินไม่ได้แล้ว
- เดี๋ยวหนูจัดโต๊ะเอง - ขอบใจจ้ะ
- เดี๋ยวผมไปช่วย - ไม่ได้เด็ดขาด คุณเป็นเจ้าของวันเกิด
เราเลี้ยงเธอมายังไง
ก็เลี้ยงมาแบบเขานั่นแหละ
(เจมี่)
พ่อขอโทษนะลูกรัก
พ่อน่าจะทำให้ดีกว่านี้
คำบรรยายโดย วรพล ถาวรวรานนท์